Diari Oficial de la Generalitat Valenciana


Sumari del DOGV 5240, del 18-04-2006 (2006/3702)

Informació pública de l'alternativa tècnica de programa d'actuació integrada per gestió indirecta relativa a la unitat d'execució número 7 del sector urbanitzable industrial.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3702


Organisme emissor
:   Ajuntament de Cerdà

Tipus de document
:   Anunci

Informació pública de l'alternativa tècnica de programa d'actuació integrada per gestió indirecta relativa a la unitat d'execució número 7 del sector urbanitzable industrial. [2006/F3702]  
El Ple de l'ajuntament, en la sessió del dia 29 de desembre de 2005, va adoptar entre altres l'acord següent:  
«Per la Resolució de l'Alcaldia de data 11 de maig de 2005 va ser sotmesa a informació pública l'alternativa tècnica de programa d'actuació integrada per gestió indirecta relativa a la unitat d'execució número 7 del sector urbanitzable industrial del pla general d'ordenació urbana presentada per la mercantil Mirador de la Costera, SL, comprensiva dels documents següents:  
. Programa d'actuació integrada.  
. Sol·licitud de cèdula d'urbanització.  
. Pla parcial de millora.  
. Projecte d'urbanització.  
Atés que figura en l'expedient certificat acreditatiu que finalitzat el període d'informació no ha sigut presentada ni al·legació, ni alternativa tècnica diferent de l'exposada.  
Alçada en data 7 de juliol del 2005 acta d'obertura de l'única proposició juridicoeconòmica presentada, per un import total de 1.420.254,53 euros, la subscrita per l'empresa Mirador de la Costera, SL, per mitjà de la qual s'acredita la presentació de la documentació a què es referixen els apartats c) i d) de l'article 32 de la Llei Reguladora de l'Activitat Urbanística, és a dir, proposta de conveni urbanístic i proposició economicofinancera.  
Vista la cèdula d'urbanització número de clau 16396612/GM, expedida pel director general de Planificació i Ordenació Territorial en data 11 de novembre de 2005, per mitjà de la qual s'informa que l'actuació integrada la programació i desenvolupament autònom de la qual habilita esta cèdula, haurà d'integrar-se en les xarxes d'urbanització prèviament o per mitjà de la peremptòria realització de les obres de connexió necessàries perquè les xarxes d'abastiment d'aigua, evacuació d'aigües residuals, baixa tensió, enllumenat públic, etc., connecten als servicis d'infraestructures urbanes existents, així com la xarxa viària de sòl urbà per mitjà de l'asfaltat de les calçades en tot la seua amplària i posada de vorades i pavimentat de les voreres, tot això de conformitat amb el capítol XIV de les normes urbanístiques vigents en el municipi.  
Vist l'informe tècnic emés per l'arquitecta municipal en data de novembre de 2005, així com notificació del tràmit d'audiència concedit a la referida mercantil per a l'esmena de deficiències reflectides en el dit informe tècnic.  
Vist l'escrit de manifestació subscrit per Rafael Sala Marín en representació de la mercantil Mirador de la Costera, SL, en data 15 de desembre de 2005.  
En aplicació del que disposa l'article 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el Ple, amb sis vots a favor, estos dels grups municipals PSOE i PP, i un en contra, este del regidor del grup Bloc Nacionalista Valencià, Josep Penadés, que constituïxen la majoria absoluta legal dels membres que de dret el componen, acorda:  
Primer. Aprovar definitivament el programa d'actuació integrada de la unitat d'execució número 7 del sector urbanitzable industrial del pla general d'ordenació urbana presentat per la mercantil Mirador de la Costera, SL, i comprensiu dels documents que es relacionen, per considerar que tant les obres d'urbanització proposades i el seu termini d'execució resulten ser idonis per al servici públic, com adequades les garanties establides.  
1. Programa d'actuació integrada.  
2. Sol·licitud de cèdula d'urbanització.  
3. Pla parcial de millora.  
4. Projecte d'urbanització.  
5. Proposició juridicoeconòmica de data 6 de juliol de 2005, en què s'estima el cost de l'obra urbanitzadora en 1.420.254,53 euros.  
Segon. Adjudicar l'execució del referit programa a la mercantil Mirador de la Costera, SL, condicionada a complir les determinacions exposades en la cèdula d'urbanització, i a modificar el percentatge de retribució a percebre per l'urbanitzador, si és el cas, establint un 80%.  
Tercer. Requerir a l'urbanitzador Mirador de la Costera perquè procedisca a l'ingrés en la Tresoreria Municipal de fiança per un import de 85.705,02 euros equivalent al 7% del cost de l'obra urbanitzadora.  
Quart. Aprovar definitivament el projecte d'urbanització relatiu a la unitat d'execució número 7 del sector urbanitzable industrial presentat per la mercantil.  
Cinqué. Remetre una còpia diligenciada del programa de l'actuació aprovat a la Direcció Territorial de la Conselleria de Territori i Habitatge per a la seua inscripció en el registre de programes i agrupacions d'interés urbanístic i posterior publicació de la seua aprovació definitiva que determinara la seua entrada en vigor i executivitat.  
Sisé. Notificar en legal forma el present acord l'adjudicatari urbanitzador, així com a la totalitat dels interessats en l'expedient, amb indicació del seu dret a exercitar l'opció de sol·licitud de pagament en metàl·lic en la forma establida per l'apartat 3 de l'article 71 de la més amunt referida Llei Reguladora de l'Activitat Urbanística.»  
El que es fa públic perquè se'n prenga coneixement general, d'acord amb el que disposa l'article 47.7 i 49.2 de la Llei 6/1994, Reguladora de l'Activitat Urbanística, en relació amb els articles 58.2 i 60 de la Llei 30/1992, significant que contra el dit acord es podrà interposar els recursos següents:  
a) Potestatiu recurs de reposició en el termini d'un mes, conforme al que disposa l'article 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, modificada per la Llei 4/1999, de 13 de gener.  
b) Directament recurs contenciós administratiu en el Jutjat Contenciós Administratiu en el termini de dos mesos, a partir de l'endemà de la recepció de la notificació de l'acord o desestimació presumpta del recurs de reposició interposat, conforme al que disposa l'article 116 del mateix text legal i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
També podrà utilitzar altres recursos si ho estima oportú.  
Cerdá, 23 de març de 2006.. L'alcalde: J. Rafael Serra Revert.